CELEX: 31973R3103
Language: el
Date: 1973-11-14 00:00:00
Title: Κανονισμός (ΕΟΚ) αριθ. 3103/73 τής Επιτροπής τής 14ης Νοεμβρίου 1973 περί τού πιστοποιητικού καταγωγής καί τής σχετικής αιτήσεως στίς ενδοκοινοτικές συναλλαγές

Avis juridique important

|

31973R3103

Κανονισμός (ΕΟΚ) αριθ. 3103/73 τής Επιτροπής τής 14ης Νοεμβρίου 1973 περί τού πιστοποιητικού καταγωγής καί τής σχετικής αιτήσεως στίς ενδοκοινοτικές συναλλαγές  

Επίσημη Εφημερίδα αριθ. L 315 της 16/11/1973 σ. 0034 - 0034 Ελληνική ειδική έκδοση: Κεφάλαιο 02 τόμος 1 σ. 0207  Ισπανική ειδική έκδοση: Κεφάλαιο 02 τόμος 2 σ. 0035  Πορτογαλική ειδική έκδοση : Κεφάλαιο 02 τόμος 2 σ. 0035 

ΚΑΝΟΝΙΣΜΟΣ (ΕΟΚ) αριθ. 3103/73 ΤΗΣ ΕΠΙΤΡΟΠΗΣ της 14ης Νοεμβρίου 1973 περί του πιστοποιητικού καταγωγής και της σχετικής αιτήσεως στις ενδοκοινοτικές συναλλαγέςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού ορισμού της εννοίας της καταγωγής των εμπορευμάτων(1), και ιδίως το άρθρο 14 αυτού,  Εκτιμώντας:  ότι η ελευθέρα κυκλοφορία των εμπορευμάτων καταγωγής τρίτων χωρών στο εσωτερικό της Κοινότητος βασίζεται στην έννοια της ελεύθερης κυκλοφορίας,  ότι εν τούτοις, στις ενδοκοινοτικές συναλλαγές δύναται να απαιτείται η απόδειξη της καταγωγής στα πλαίσια των κοινοτικών διατάξεων, ιδίως καθ' όσον αφορά τα εμπορεύματα που αποτελούν το αντικείμενο διατάξεων που δύνανται να δικαιολογήσουν μέτρα που  ελήφθησαν ή πρόκειται να ληφθούν βάσει του άρθρου 115 της συνθήκης- ότι είναι αναγκαίο να καθιερωθεί από τώρα και στο εξής το έντυπο του πιστοποιητικού και της σχετικής αιτήσεως- ότι γι' αυτό το λόγο δύναται να χρησιμοποιείται το έντυπο που καθιερώθηκε από τον κανονισμό (ΕΟΚ) αριθ. 582/69(2) που τροποποιήθηκε με τον κανονισμό (ΕΟΚ) αριθ. 518/72(3)- ότι ο παρών κανονισμός είναι σύμφωνος με τη γνώμη της Επιτροπής περί της καταγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο μόνο  1. Όταν στα πλαίσια των κοινοτικών διατάξεων δύναται να απαιτείται απόδειξη της καταγωγής, με την μορφή πιστοποιητικού καταγωγής από τις αρμόδιες αρχές των Κρατών μελών, κατά την εισαγωγή εμπορεύματος σε ελεύθερη κυκλοφορία, πρέπει τα  πιστοποιητικά καταγωγής που εκδίδονται στην Κοινότητα και αναφέρονται σε εμπορεύματα που καλύπτονται από αυτές τις διατάξεις, καθώς και οι σχετικές αιτήσεις, να συντάσσονται σε έντυπα σύμφωνα με τα υποδείγματα που επισυνάπτονται στον κανονισμό (ΕΟΚ)  αριθ. 518/72.  2. Στις περιπτώσεις που προβλέπονται στην πρώτη παράγραφο, το πιστοποιητικό δείχνει ότι το εμπόρευμα είναι αποκλειστικώς καταγωγής είτε της Κοινότητος είτε συγκεκριμένης τρίτης χώρας.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Νοεμβρίου 1973.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 148 της 28.6.1968, σ. 1.  (2) ΕΕ αριθ. Ν 79 της 31.3.1969, σ. 1.  (3) ΕΕ αριθ. Ν 67 της 20.3.1972, σ. 25.